UDlamini-Zuma ‘unengwa’ abathi ufuna ukuvikela uZuma ekushushisweni | News24LAST UPDATED: 2018-12-13, 12:42UDlamini-Zuma ‘unengwa’ abathi ufuna ukuvikela uZuma ekushushisweniJohannesburg - UNkosazana Dlamini-Zuma usekuchithile ukugxekwa kwakhe ngokuthi ukufuna kwakhe ukuthatha izintambo kuMengameli Jacob Zuma kwesokuba nguMengameli kuyisu lokumvikela ukuze engeke ashushiswe ngamacala obugebengu.UDlamini-Zuma, nowayenguSihlalo we-African Union, ungomunye wabaholi abahamba phambili okubhekwe ukuthi bazothatha izintambo kuZuma kwesokuba nguMengameli we-ANC kanjalo nesokuba uMengameli wezwe eminyakeni emibili.UMengameli Zuma waziwa kakhulu njengomuntu osekela uDlamini-Zuma, nanezingane ezine naye, okunoCyril Ramaphosa embangweni ongase uhlukanise phakathi i-ANC.UDlamini-Zuma utshele i-AFP ukuthi ukuthola “kunenga” ukubonakala njengokhethwe yilowo owayengumyeni wakhe ukuze amvikele ekushushisweni uma ngabe esephuma ejele.OLUNYE UDABA:Izinsongo zokubulawa, umdonsiswano ezinkantolo embangweni wokuhola i-ANC“Angeke ngikhethwe uMengameli Jacob Zuma,” usho kanjalo ngemuva kokwethula inkulumo eGoli.“Uma ngabe ngikhethwa, ngizokhethwa abantu abaseNingizimu Afrika futhi bazobe benezizathu zokuthi kungani bekhetha mina.”UDlamini-Zuma, 68, nowayenguNgqongqoshe kwiKhabhinethi, akakakumemezeli emphakathini ukuthi uzongenela umbango wokuhola i-ANC.Kodwa ubelokhu ekhankasa ezingxenyeni eziningi zezwe emasontweni adlule, ebheka ukwesekwa ngaphambi kwengqungquthela yeqembu yokukhetha ubuholi ngoDisemba, nalapho izithunywa zizokhetha khona umholi omusha.UZuma, nozophuthula ihlandla lakhe lokugcina esehhovisi ngo-2019, angase abhekane nenqwaba yamacala asezinkantolo nokubalwa kuwo amacala alinganiselwa ku-800 enkohlakalo angase avuswe nathinta isivumelwano sango-1990 sezigidigidi zamarandi sokuthengwa kwezikhali (arms deal).UNkosazana Dlamini Zuma ekhuluma noMengameli Jacob Zuma ngesikhathi kubungazwa ukuqokwa kwakhe njengoSihlalo we-African Union Commission ngo-2012. (GCIS)
